**«Ешқашан да, ешнәрсе де ұмытылмайды»**

Эссе

«Бәрі де майдан үшін, бәрі де жеңіс үшін!»- деп ұрандатқан сұрапыл соғыстың аяқталғанына мінекей 75 жыл толды. Бірақ Ұлы Жеңістің ұмытылмайтыны сияқты, соғыс та ұмытылмастай із қалдырды. Сұрапыл соғысқа, өз Отынын қорғауға, жүрегі «елім» деп соққан әрбір азамат аттанды.

Біз бақыттымыз, себебі Отанымыздың бейбіт аспанында дүниеге келдік. Ешқашанда зеңбіріктер жаудырған оқтардың, жарылған бомбалардың дауыстарын естіген жоқпыз. Аштық пен суықты білмей, алаңсыз бейбіт өмірде өмір сүріп келеміз. Бізге бейбіт өмірдегі балаларға, сол бір зұлым соғыстың ауыртпашылығын сезіну мүмкін емес. Осы Ұлы Отан соғысы тарих беттеріне айналды.

«Бір үзік хат»

«Менің балалық шағым еді. Бір күні анам бір үшбұрыштап бүктелген хатты оқып, жылап отырып, сөз бастады:

- Менің әкемнің туған бауыры Мұса небәрі 17 жаста болатын. Жалындап тұрған, тепсе темір үзетін, аттың құлағында ойнайтын жас жігіт еді- деп әкесінің айтып кеткен сөздерін есіне түсіріп, әңгімесін әрі қарай жалғастырды.

- Тірі ме, әлде өлді ме ешкім білмейді. Бармаған жерім, жазбаған газет-журналдарым қалмады. Барлық жерден «ешқандай мәлімет жоқ» деген жауап келе берді, хабар-ошарсыз кетті.

Жаз айының мамыраған кезі еді. Күн төбемнен шақырайып тұр. Мал жайылым жерде ауылдың қойларын, ешкілерін бағу менің кезегім болатын. Әйтеуір дегенде кеш батты. Киіз үйге кіріп, апамның дайындап қойған кешкі асын ішіп алдым да, масаханаға барып, әбден шаршағандыкі ма, бірден көзім ілініп кетіпті. Айқайлаған дауыстан оянып кеттім. Әжем:

- Соғыс басталды, соғыс ,- деп жылап жатыр екен. Таң атып қалыпты. 22 маусым күні, күндізгі сағат 12-де еіліміздің барлық радиостанциялары үндеу таратты. «Үндеуде фашистік Германияның тосыннан соғыс ашқанын, оның түпкі мақсаты кеңес халқын құлдыққа көндіру. Біздің ісіміз адал, жау жеңілу керек, жеңіс біздікі» деп аяқтады. Не керек, менің жасым 18-ге толмасада әскери комиссариатқа барып, соғысқа өзім сұрандым. Ауылымыздың ер азаматарының көбісі еліміздің әрбір сүйем жерін қорғап қалуға, «Бәрі де майдан үшін, бәрі де жеңіс үшін!» деген ұранмен майданға аттандық.

Мен Варшава қаласының маңындағы 20км жерде, орман алқабында орналасқан атты әскер дивизиясына түстім. Орманға келіп жайғасқаннан кейін, дивизия командирі келіп, Гнеково деревниялары арқылы өтіп, Громберг қаласын жаудан азат етуге бұйрық берді. Атты әскер тапсырманы мінсіз орындады. Бұл менің соғыс майданындағы алғашқы күнім еді. Қан майданда осындай күндер үздіксіз жалғаса берді.

Күн суытып, қар да мүлтіксіз жауып жатыр. Түнімен шайқаста болып, сәл басылған кезде, командир тынығып алуға рұқсат берді. Ағаштың бұталарын басыма жастандым да, аспанға қарап, бұлттардың қалтықсыз жүзіп бара жатқанын көріп, ауылда шөптің үстіне жатып қараған кездерім есіме түсіп кетті. Сол мезетте құлағым шың ете қалды. Құлағым бітеліп, көзім қарауытып кетті. Есімді білмеймін, бір оянсам госпитальда жатырмын. Ауыр жараланыпын....»

Бұл хат әкемнің інісінен келген соңғы хат болды. Қанша жылдар өтсе де, әкемнің туған бауырына деген сағынышы басылған емес....

Соғыс салған қасірет қаншама миллиондаған адамдардың жанұясына өшпес із қалдырып кетті. Ерлікпен шайқасқан қаншама қазақ халқының ержүрек батырлары, өз жерлерін жауға таптатпай , қасық қаны қалғанша күресті, құрбан болды. Ешқашанда Ұлы Отан соғысына қатысқан ардагерлеріміздің еңбегі, жауынгерлік ерлігі ұмытылмайды.

Бүгінде біздің азамттық борышымыз, міндетіміз- болшақ ұрпаққа Отанын сүюге, елінің жерінің адал патриоты болуына, отансүйгіштікке тәрбиелеу. Желбіреген Жеңіс жалауы мәңгі болғай!!!